Централна фигура бенда је ритам гитариста и текстописац Џон Шејфер, који је основао бенд Пургатори у Индијани 1984. године. После селидбе на Флориду и мењања њиховог имена у Ајсед ерт, демо бенда Enter the Realm је био довољно популаран тако да су издали своју прву плочу у сарадњи са Century Media Records. Од тада је бенд често мењао своју поставу. Певач Мет Барлоу се придружио бенду (након трогодишњег прекида након Night of the Stormrider) за Burnt Offerings албум, већином базиран на Дантеовом Паклу. Глас Мета Барлоуа постаје веома популаран и он је остао са бендом много година, до пријатељског разлаза у јуну 2003. године како би започео каријеру у Заводу за безбедност отаџбине Сједињених Америчких Држава. Певач Тим "Рипер" Овенс убрзо напушта Џудас прист (како би направио места за оригиналног певача Роб Халфорда) и постаје нови певач групе. Његов први албум са бендом, The Glorious Burden, је истраживање многих аспеката ратних и војних догађаја које су обликовале модеран свет. Теме албума се крећу од Декларације независности преко 11. септембра до Наполеона Бонапарте, као и три песме везане за битку за Гетисбург. Постоји и издање у ограниченом тиражу где је песма Gettysburg Trilogy померена на други диск а песме Waterloo и акустична верзија песме When the Eagle Cries су додате на први диск. Тема албума је постала центар расправе након што је Шејфер дао интервју канадском хеви метал часопису "Brave Words &amp; Bloody Knuckles". Након што је интервју објављен, Шејфер је оптужио часопис за мењање контекста и форсирање антиамеричких предрасуда, и изјавио је да ће бенд бојкотовати часопис у будућности. When The Eagle Cries је била једна од свега неколико песама у којима се слави рат, а које су издате у музичкој индустрији.